钦定古今图书集成/明伦汇编/闺媛典/第143卷 > 卢贮妻夏氏
## 钦定古今图书集成/明伦汇编/闺媛典/第143卷 > 卢贮妻夏氏

按：南昌郡乘夏氏，武宁卢贮妻。夫没，夏年二十一，子
国良甫半岁，氏誓不再嫁。姑崔氏老病卧床，手足不
能举，“夏竭力奉养，食以匙进，便溺则负之而起，如是
五年。姑没，一日，梦夫告以宅寒甚，衣若堕水状。氏惊
觉，诘朝往墓所，启穴视之，则积水满塘，棺已朽矣。”氏
泣抱骸骨，归之寝所。十三年，始得复葬。弘治间，年八
十馀。诏“旌其闾。”